Philipp Krementz

Philipp Krementz (1. joulukuuta 1819 Koblenz – 6. toukokuuta 1899 Köln) oli saksalainen roomalaiskatolinen arkkipiispa ja yksi kirkon kardinaaleista. Hän opiskeli Bonnin ja Münchenin yliopistoissa.

Krementz vihittiin papiksi Trierin hiippakuntaan 27. elokuuta 1842 ja valittiin Warmian (Ermlandin) piispaksi 22. lokakuuta 1867. Krementzin konsekroi 3. toukokuuta 1868 Paul Ludolf Melchers. Krementz sai 30. heinäkuuta 1885 nimityksen Kölnin arkkipiispaksi, ja hänet asetettiin tähän virkaan 15. joulukuuta. Kardinaali hänestä tehtiin 16. tammikuuta 1893, ja hänet nimitettiin 19. tammikuuta San Crisogonon kardinaalipapiksi.

Krementz toimi Fuldan piispainkokouksen puheenjohtajana 1884–1896.

Krementz osallistui Vatikaanin ensimmäiseen kirkolliskokoukseen. Hän toimi Kölnin arkkipiispana kuolemaansa saakka, ja myöhemmin hänen kuolinvuonnaan hänen seuraajakseen valittiin Hubert Theophil Simar.

Lähteet 

Saksalaiset kardinaalit
Katoliset arkkipiispat
Vuonna 1819 syntyneet
Vuonna 1899 kuolleet